Košarkaška reprezentacija Bosne i Hercegovine
Košarkaška reprezentacija Bosne i Hercegovine predstavlja Bosnu i Hercegovinu u međunarodnim košarkaškim utakmicama i takmičenjima i pod kontrolom je Košarkaškog saveza Bosne i Hercegovine. Do 1992 bosanskohercegovački košarkaši su igrali za reprezentaciju Jugoslavije. Bosna i Hercegovina je prvi put samostalno nastupala na međunardonom takmičenju na Evropskom prvenstvu 1993. Do sada su ukupno učestvovali deset puta na evropskim prvenstvima, dok na svjetskim prvenstvima još nisu igrali.